O echipă de tineri români, fondatorii unei companii de tehnologie, a conceput cinci roboţi pe bază de Inteligenţă Artificială, care pot munci non-stop în funcții de manager de brand, agent de vânzări, inginer de date şi influencer, şi ar putea fi "angajaţi" în 2.500 de magazine online, până la sfârşitul acestui an.
Noii angajaţi-roboţi nu obosesc şi pot lucra în acelaşi timp în mii de firme. "Noi am inventat cinci roboți care să automatizeze anumite funcții pentru industria de e-commerce, astfel încât o avem pe Nara, care știe să scrie descrieri pentru toate produsele în toate limbile, ce este o durere foarte mare pentru orice operator de e-commerce.
Un alt robot aduce informații specifice despre fiecare produs. Acele atribute sau filtre pe care le folosim pentru marile branduri atunci când cumpărăm ceva online și mai avem încă trei roboți pe care îi ținem încă în teste și încă nu i-am lansat publicului larg care fac vânzări, recomandări de produse, sunt personalități digitale cu personalitatea lor proprie și care își singuri followeri și engagement", a declarat în direct la Antena 3 CNN, Cristian Orășanu, co fondator al companiei.